Жер-Үй чым көң кени
Жер-Үй чым көң кени – Ысык-Көл облусунун Тоң районунда, Жер-Үй жана Көк-Сай сууларынын кошулган жеринде, Бөкөнбаев кыштагынан 18 км батышта, деңиз деңгээлинен 1950 м бийиктикте жайгашкан. Чым көң саз катмары менен байланышып, төрт горизонтту түзөт. Жалпы аянты 24,2 га, орточо калыңдыгы 0,69 м. Чым көң күрөң түстө, чириндилер 20–25%. Күйгөндөгү жылуулугу 2388–3964 калория. Чым көңдү кык жана акиташ менен аралаштырып, жер семирткич катары колдонууга болот. Запасы С1 категориясы боюнча 252 миң м3. 
Кыргызстандын кен байлыктары

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5